ટીમ ઇન્ડિયાના નવી વૉલ તરીકે ઓળખાતા બૅટ્સમૅન ચેતેશ્વર પુજારાએ અગાઉ ક્યારેય મતદાન નહોતું કર્યું, પણ ગઈ કાલે રાજકોટમાં થયેલા લોકસભાના મતદાન માટે તે છેક દુબઈથી રાજકોટ આવ્યો હતો અને સવારના સાડાનવ વાગ્યામાં મતદાન કરવા માટે પહોંચી ગયો હતો. ચેતેશ્વરે કહ્યું હતું કે ‘મતદાન જરૂરી છે એ વાત સમજાયા પછી પણ મતદાન ન કરું તો એ યોગ્ય ન કહેવાય. મતદાન માટે મારે ટ્રાવેલિંગ કરવાનું હતું અને લકીલી મારી મૅચ પણ નહોતી, પણ જો મૅચ હોત તો પણ વોટિંગ માટે આવવાની પરમિશન પહેલાંથી મૅનેજર પાસેથી લઈ રાખી હતી.’